บลจ. นครหลวงขายกองทุนเกาหลี จ่าย1.90%
บลจ.นครหลวงไทย ส่งกองทุนพันธบัตรเกาหลีใต้ อายุ 9 เดือนขาย
22 ก.ค. 2553

บลจ.นครหลวงไทย ส่งกองทุนพันธบัตรเกาหลีใต้ อายุ 9 เดือนขาย
นายรุ่งโรจน์  นิลนพคุณ ผู้อำนวยการฝ่าย บริหารกองทุนตราสารหนี้ บริษัทหลักทรัพย์จัดการกองทุน นครหลวงไทย เปิดเผยว่า บริษัทฯ เตรียมเปิดเสนอขายกองทุนเปิดนครหลวงไทย ตราสารหนี้ต่างประเทศ 9 เดือน7/10  อายุประมาณ 9 เดือน มูลค่าโครงการ 500 ล้านบาท ผลตอบแทนโดยประมาณการ 1.90% ต่อปี (หลักหักค่าใช้จ่าย 0.50% ต่อปี) เปิดขายวันที่ 21-27 ก.ค. 53
กองทุนมีนโยบายเน้นลงทุนในตราสารหนี้ภาครัฐในต่างประเทศ  (FIF)  โดยลงทุนในพันธบัตรรัฐบาลเกาหลี หรือพันธบัตรธนาคารแห่งชาติเกาหลีใต้ ที่ได้รับการจัดอันดับความน่าเชื่อถือของประเทศผู้ออกตราสารระยะสั้น F-1 จาก Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ 
บริษัทฯ จะทำการรับซื้อคืนหน่วยลงทุนอัตโนมัติครั้งเดียวเมื่อครบกำหนดอายุกองทุน (Auto Redemtion)
นอกจากนี้ กองทุน NKT FFI9M7/10 ได้ทำธุรกรรมป้องกันความเสี่ยงจากการเปลี่ยนแปลงของอัตราแลกเปลี่ยนเต็มจำนวน (Fully Hedge) นักลงทุนจึงไม่ต้องกังวลกับความเสี่ยงจากอัตราแลกเปลี่ยนแต่อย่างใด  กองทุนมีราคา 10 บาทต่อหน่วย  มูลค่าขั้นต่ำของการลงทุนเพียง 2,000  บาท บุคคลธรรมดาไม่เสียภาษีจากผลตอบแทนที่ได้รับ  
สำหรับแนวโน้มอัตราผลตอบแทนของการลงทุนในพันธบัตรรัฐบาลเกาหลีมีแนวโน้มลดลง เนื่องจากข้อมูลของประเทศสหรัฐฯ ที่แสดงถึงการปรับลดลงของเงินเฟ้อและความเชื่อมั่นของผู้บริโภคลดลงทำให้มีนักลงทุนลงทุนในพันธบัตรมากขึ้น 
กระทรวงแรงงานสหรัฐฯรายงานดัชนีผู้บริโภคปรับลดลง 0.1% ในเดือนมิ.ย. ซึ่งลดลงมากกว่าที่นักลงทุนคาดการณ์ไว้ว่าไม่เปลี่ยนแปลง และผลการสำรวจความเชื่อมั่นผู้บริโภคของมหาลัยมิชิแกนประจำเดือน ก.ค. พบว่าลดลงสู่ระดับ 66.5 จาก 76.0 ในเดือนมิ.ย.ซึ่งมากกว่าที่คาดการณ์ไว้                Sent via BlackBerry® from AIS